**Volker Finke** (s. 24. maaliskuuta 1948) on saksalainen jalkapallovalmentaja ja entinen pelaaja.

Ura pelaajana
-------------

Finken oma pelaajaura jäi varsin vaatimattomaksi ja hän edusti urallaan vain Saksan alasarjoissa pelanneita seuroja.

Ura valmentajana
----------------

1974 Finke aloitti valmennusuransa TSV Stelingenin pelaajavalmentajana. Hänen johdollaan piskuinen seura nousi parhaimmillaan Landesligaan, viidenneksi korkeimmalle sarjatasolle. 1986 hän siirtyi TSV Havelsen peräsimeen. Finken johdolla seura nousi aina 2. Bundesliigaan saakka kauden 1989/90 päätteeksi. Finke jätti seuran yllättäen nousun jälkeen ja siirtyi Eintracht Norderstedtin peräsimeen. Yhden kauden jälkeen hän jätti seuran.

Kesällä 1991 Finke siirtyi SC Freiburgin päävalmentajaksi. Finken johdolla seura voitti 2.Bundesliigan mestaruuden kaudella 1992/93 ja nousi 1.Bundesliigaan. Pääsarjatasolla Freiburg turvasi ensimmäisellä kaudellaan niukasti sarjapaikkansa, mutta luotto Finkeen säilyi ja kaudella 1994/95 seura oli sensaatiomaisesti kolmas ja pääsi pelaamaan UEFA Cupiin. Freiburg pelasi pääsarjassa aina kauteen 1996/97 saakka, jolloin se jäi toiseksi viimeiseksi ja putosi takaisin 2.Bundesliigaan.

Finke ei kuitenkaan vastoin odotuksia saanut potkuja Freiburgista vaan jatkoi seuran peräsimessä myös 2.Bundesliigassa. Kauan ei seura alemmalla sarjatasolla viihtynyt, vaan kauden 1997/98 päätteeksi se nousi sarjakakkosena takaisin 1.Bundesliigaan. Tällä kertaa pääsarjaputki kesti aina kauden 2001/02 loppuun saakka ja parhaimmillaan Finken suojatit olivat kuudennella sijalla. Finke sai edelleen jatkaa Freiburgissa ja kaudella 2002/03 hän luotsasi seuran 2.Bundesliigan mestariksi ja nosti seuran kolmannen kerran takaisin pääsarjaan.

Nyt pääsarjakaudet jäivät kahteen ja kaudella 2004/05 Freiburg jäi liigajumboksi voittaen vain kolme ottelua koko kaudella. Finkelle ei kuitenkaan annettu potkuja. Kahtena seuraavana kautena Freiburg taisteli noususta, mutta jäi kahdesti perättäin neljänneksi, juuri nousijapaikkojen ulkopuolelle. Lopulta Finken ja Freiburgin tiet erosivat kesällä 2007 16 vuoden yhteisen taipaleen jälkeen.

Joulukuussa 2008 Finke palasi takaisin valmennustehtäviin allekirjoitettuaan sopimuksen Japanin J. Leaguessa pelaavan Urawa Red Diamondsin kanssa. Finke luotsasi Urawan ensimmäisellä kaudellaan J. Leaguessa kuudenneksi. Hän sai potkut tehtävistään marraskuun lopussa 2010 Urawan jäätyä liigassa yhdeksänneksi.

Joulukuussa 2010 Finke allekirjoitti 2,5-vuotisen sopimuksen 1. FC Kölnin urheilutoimenjohtajan tehtävistä. Hän aloitti toimessa helmikuun alussa 2011. Huhtikuun lopulla 2011 Finkestä tuli myös Kölnin päävalmentaja kolmen viimeisen sarjakierroksen ajaksi, kun Frank Schaefer erosi yllättäen tehtävistään. Finke pelasti Kölnin putoamiselta, mutta siirtyi kauden jälkeen takaisin urheilutoimenjohtajaksi. Valmennusvastuu siirtyi Finkeltä norjalaiselle Ståle Solbakkenille.

Finke sai potkut Kölnin urheilutoimenjohtajan tehtävistä maaliskuussa 2012. Taustalla olivat Finken ja päävalmentaja Ståle Solbakkenin sekä seurajohdon kiristyneet välit.

Toukokuun lopulla 2013 Finkestä tuli Kamerunin maajoukkueen päävalmentaja. Finken johdolla Kamerun selvitti MM2014-karsinnat loppuun kunnialla ja voitti ratkaisevalla karsintakierroksella Tunisian yhteismaalein 4–1 ja eteni lopputurnaukseen. Brasilian MM-kisoissa Kamerunin menestys jäi heikoksi. Joukkue hävisi kaikki alkulohkonsa ottelut ja onnistui vain kertaalleen maalinteossa. MM-kisojen jälkeen Kamerun pelasi maaotteluissa varsin hyvin ja hävisi Finken alaisuudessa vain kaksi 18 pelatusta ottelusta. Maan jalkapalloliiton uusi puheenjohtaja kuitenkin päätti erottaa Finken marraskuun alussa 2015.

### Meriitit valmentajana

* 2.Bundesliiga (2): 1993, 2003
	+ Hopeaa: 1998

Lähteet
-------

1. ↑  Finke takes up the reins at Urawa Reds (Arkistoitu – Internet Archive)
2. ↑  Finke wird die "Reds" verlassen
3. ↑  Volker Finke wird neuer Sportdirektor (Arkistoitu – Internet Archive)
4. ↑  Schaefer tritt zurück, Finke übernimmt
5. ↑  1. FC Köln stellt neuen Trainer Solbakken vor (Arkistoitu – Internet Archive)
6. ↑  Director Finke leaves Cologne[vanhentunut linkki]
7. ↑  Finke prend les commandes
8. ↑  Finke: Aus bei den "unzähmbaren Löwen" Kameruns


|  |  |  |
| --- | --- | --- |
| Edeltäjä:**Winfried Schäfer** | **Kicker Mann des Jahres**1994 | Seuraaja:**Berti Vogts** |

|  |  |  |
| --- | --- | --- |
| Edeltäjä:**Eckhard Krautzun** | **SC Freiburgin päävalmentaja**1991–2007 | Seuraaja:**Robin Dutt** |

|  |  |  |
| --- | --- | --- |
| Edeltäjä:**Gert Engels** | **Urawa Red Diamondsin päävalmentaja**1/2009–11/2010 | Seuraaja:**Željko Petrović** |

|  |  |  |
| --- | --- | --- |
| Edeltäjä:**Frank Schaefer** | **1. FC Kölnin päävalmentaja**4–6/2011 | Seuraaja:**Ståle Solbakken** |

|  |  |  |
| --- | --- | --- |
| Edeltäjä:**Jean-Paul Akono** | **Kamerunin maajoukkueen päävalmentaja**5/2013–11/2015 | Seuraaja:**Hugo Broos** |

Kamerunin joukkue – Jalkapallon MM-kilpailut 2014
1 Feudjou |
2 Assou-Ekotto |
3 N’Koulou |
4 Djeugoué |
5 Nounkeu |
6 Song |
7 N’Guémo |
8 Moukandjo |
9 Eto’o |
10 Aboubakar |
11 Makoun |
12 Bedimo |
13 Choupo-Moting |
14 Chedjou |
15 Webó |
16 Itandje |
17 Mbia |
18 Enoh |
19 Olinga |
20 Salli |
21 Matip |
22 Nyom  |
23 N’Djock |
Valmentaja Finke

Kamerunin joukkue – Jalkapallon AM-kilpailut 2015
1 Assembé |
2 Kweuke |
3 N’Koulou |
4 Loé |
5 Guihoata |
6 Oyongo |
7 N’Jie |
8 Moukandjo |
9 Bagnack |
10 Aboubakar |
11 Salli |
12 Bedimo |
13 Choupo-Moting |
14 Mandjeck |
15 Etoundi |
16 Ondoa |
17 Mbia |
18 Enoh |
19 Djeugoué |
20 Kom |
21 Chedjou |
22 Ekeng |
23 Abogo |
Valmentaja Finke



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |